gl gl en lt gl ca gl gl gl gl en gl pt es en gl pl gl gl ast en gl gl gl gl gl gl gl gl gl gl gl gl gl gl gl gl en gl pt es en gl pl gl gl ast en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl fr en ca es es ca en en en en en en en en en en
Mexillon de Galicia | Mexillón de Galicia certificou case 50 millóns de quilos en 2020
A DOP Mexillón de Galicia certificou en 2020 un total de 49.610.899 quilos de mexillón, un 11,23% menos que no exercicio de 2019. Desa cantidade, a industria levou 46.153.826 quilos (un 4,9% menos), mentres que o mexillón con DOP destinado ao mercado de fresco alcanzou os 3.457.073 quilos.
Aínda así, o diagnóstico é optimista dadas as restricións e circunstancias orixinadas pola pandemia. Neste sentido, en 2020 produciuse unha caída histórica da economía do 11.6% do PIB e os díxitos son significativamente maiores se se detallan algúns sectores.
No caso de Mexillón de Galicia varias son as razóns que explican este retroceso nos rexistros.
A incidencia da covid-19 tivo unha repercusión especial no comportamento expresado polos consumidores. Foron moitos os que tomaron precaucións e reduciron a frecuencia coa que acudían aos establecementos para proverse de alimentos. Esa nova conduta evidenciouse igualmente nas prioridades á hora de encher a despensa. No caso concreto do mexillón, durante os meses de confinamento, houbo unha clara preferencia polos produtos de mexillón elaborado, transformado, conxelado ou en conserva, fronte ao formato fresco (por iso é polo que os rexistros da transformación mantivéronse en rangos similares aos de anteriores exercicios). Esa predilección cara a alimentos menos perecedoiros tivo o seu tamén o seu reflexo no incremento experimentado no consumo de pasta, arroces ou legumes.
Ademais do ámbito doméstico, un protagonismo moi relevante no desempeño comercial de Mexillón de Galicia nas súas varias presentacións osténtao o consumo a través da canle Horeca. O peche da hostalería e restauración supuxo para a denominación de orixe protexida unha dificultade engadida para a saída normalizada dos produtos do mexillón. A estas limitacións houbo que engadir o peche de fronteiras de países habitualmente receptores do produto galego na fase de confinamento inicial.
Por outra banda, o cultivo de Mexillón de Galicia realízase sen modificación do seu ciclo vital. É un produto de colleita que depende das variables ambientais e da alimentación que o propio medio natural achégalle. Esta singularidade confírelle un atributo específico: o Mexillón de Galicia é un produto plenamente natural. As súas especiais características de sabor, cor e palatabilidade proveñen da cantidade, calidade e diversidade de plancto das rías galegas.
Ese modelo produtivo ligado aos ciclos naturais prémianos uns anos con colleitas abundantes e de mellores condicións, e outros non. E o exercicio de 2020 non foi todo o favorable que sería desexable. Algunhas das causas que o explican están relacionadas con dous episodios de mareas vermellas inhabituais, unha durante o mes de febreiro e outra en abril que se prolongou ata finais de maio. Tamén influíu o aumento da temperatura nas augas da rías.
Pero ante estas adversidades emerxe outra fortaleza propia do mexillón cultivado en Galicia: a súa diversidade xenética na gran hatchery (criadeiro) que son as rías galegas, unha característica que lle dá un potencial de adaptación do que carecen outros cultivos.
Mexillón de Galicia brilla ante as estrelas da cociña
Mexillón de Galicia certificou en 2021 máis de 45 millóns de quilos
© 2022 Mexillon de Galicia
Utilizamos cookies propias y de terceros para almacenar, acceder y procesar datos personales como su visita en este sitio web. Puede aceptar todas las cookies pulsando el botón "Aceptar" o configurarlas o rechazar su uso clicando el botón "Más info".Aceptar Más info
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.